РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-149/22

Датум: 30. децембар 2022. године

На основу члана 39. став 2. тачка 24., а у вези са чланом 56. став 1. и 2. Статута Града Бијељина („Службени гласник Града Бијељина“, број: 9/17) и члана 36., а у вези са чланом 82. Пословника о раду Скупштине Града Бијељина („Службени гласник Града Бијељина“, број: 11/17), Скупштина Града Бијељина на 18. сједници одржаној дана 30. децембра 2022. године, донијела је

**Р Ј Е Ш Е Њ Е**

**О РАЗРЈЕШЕЊУ ЧЛАНА САВЈЕТА ЗА КУЛТУРУ**

**СКУПШТИНЕ ГРАДА БИЈЕЉИНА**

1. Милош Станишић, разрјешава се дужности члана Савјета за културу Скупштине Града Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 24. Статута Града Бијељина („Службени гласник Града Бијељина’’, број: 9/17) прописано је да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине града и начелника одјељења односно службе и врши избор, именовања и разрјешења на другим позицијама у складу са законом, док је чланом 56. прописано да Скупштина Града може за извршење својих задатака оснивати сталне и повремене комисије, одборе и савјете, као радна тијела Скупштине Града (став 1), те да се број чланова, дјелокруг и начин рада сталних радних тијела Скупштине Града уређује пословником Скупштине Града, а повремених радних тијела одлуком Скупштине Града о оснивању тих тијела (став 2).

Чланом 36. Пословника о раду Скупштине Града Бијељина („Службени гласник Града Бијељина“, број: 11/17) прописано је да се за разматрање питања из надлежности Скупштине, предлагања и разматрања аката, као и за проучавање и разматрање других питања оснивају комисије, одбори и савјети као стална и повремена радна тијела Скупштине, док је чланом 82. прописано да Савјет за културу има предсједника и четири члана који се бирају из реда одборника у Скупштини и из реда истакнутих радника из области културе.

Имајући у виду чињеницу да је Милошу Станишићу престао мандат одборника у Скупштини, ријешено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Милош Станишић |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-150/22

Датум: 30. децембар 2022. године

На основу члана 39. став 2. тачка 24., а у вези са чланом 56. став 1. и 2. Статута Града Бијељина („Службени гласник Града Бијељина“, број: 9/17) и члана 36., а у вези са чланом 82. Пословника о раду Скупштине Града Бијељина („Службени гласник Града Бијељина“, број: 11/17), Скупштина Града Бијељина на 18. сједници одржаној дана 30. децембра 2022. године, донијела је

**Р Ј Е Ш Е Њ Е**

**О ИМЕНОВАЊУ ЧЛАНА САВЈЕТА ЗА КУЛТУРУ**

**СКУПШТИНЕ ГРАДА БИЈЕЉИНА**

1. У Савјет за културу Скупштине Града Бијељина именује се:

- Цвијетин Лукић, члан

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 24. Статута Града Бијељина („Службени гласник Града Бијељина’’, број: 9/17) прописано је да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине града и начелника одјељења односно службе и врши избор, именовања и разрјешења на другим позицијама у складу са законом , док је чланом 56. прописано да Скупштина Града може за извршење својих задатака оснивати сталне и повремене комисије, одборе и савјете, као радна тијела Скупштине Града (став 1), те да се број чланова, дјелокруг и начин рада сталних радних тијела Скупштине Града уређује пословником Скупштине Града, а повремених радних тијела одлуком Скупштине Града о оснивању тих тијела (став 2).

Чланом 36. Пословника о раду Скупштине Града Бијељина („Службени гласник Града Бијељина“, број: 11/17) прописано је да се за разматрање питања из надлежности Скупштине, предлагања и разматрања аката, као и за проучавање и разматрање других питања оснивају комисије, одбори и савјети као стална и повремена радна тијела Скупштине, док је чланом 82. прописано да Савјет за културу има предсједника и четири члана који се бирају из реда одборника у Скупштини и из реда истакнутих радника из области културе.

Милошу Станишићу је престао мандат одборника у Скупштини, након чега је донијето рјешење о његовом разрјешењу на мјесто члана Савјета за културу Скупштине Града Бијељина. Комисија за избор и именовања је утврдила приједлог кандидата за члана Савјета за културу Скупштине Града Бијељина. Након проведеног јавног гласања утврђено је да је приједлог Комисије за избор и именовања усвојен већином од укупног броја одборника Скупштине града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованом |  |  |
| 1. Архива |  | Александар Ђурђевић, с.р. |
|  |  |  |